Falstaff (ópera)

Falstaff é unha ópera en tres actos con música de Giuseppe Verdi e libreto en italiano de Arrigo Boito, que é unha adaptación da obra teatral de William Shakespeare The Merry Wives of Windsor (As alegres comadres de Windsor) e pequenas pasaxes de Henry IV, tamén de Shakespeare. Así, como en Otello, Falstaff presenta un libreto que, ademais de basearse no texto de Shakespeare, respecta e dialoga coas características do dramaturgo inglés. Foi a última ópera de Verdi, escrita cando o compositor xa tiña 77 anos, e a súa segunda ópera cómica das vinte e seis que compuxo. Así como en Macbeth e Otello, esta foi a terceira ópera de Verdi baseada nunha obra de Shakespeare. Foi estreada o 9 de febreiro de 1893 no Teatro alla Scala de Milán cun grande éxito.

Verdi sopesara a posibilidade de escribir unha ópera baseada no Rei Lear, e Arrigo Boito máis tarde tentou interesalo en Antonio e Cleopatra,Steen, p. 543 mais ningún dos proxectos foi levado a termo.

Non acadou a gran popularidade doutras óperas de Verdi que a precederon como Aida e Otello. Falstaff foi admirada polo público e a crítica debido á súa brillante orquestración, ao seu chispeante libreto e á súa refinada invención melódica. Esta ópera está no repertorio estándar de moitas compañías de ópera.De feito esta ópera aínda se representa con frecuencia por todo o mundo, aparecendo nas estatísticas de Operabase no posto n.º 24 das cen óperas máis representadas no período 2005-2010, sendo a 14.ª en italiano e a sexta de Verdi, logo de La traviata, Rigoletto, Aida, Nabucco e Il trovatore.

 Personaxes 
Personaxe   TesituraElenco na estrea, 9 de febreiro de 1893Lista de cantantes tomada de Budden, p. 416.(Director: Edoardo Mascheroni)Budden, p. 430Sir John Falstaff, cabaleiro obeso    Barítono    Victor Maurel   Mr Ford, cabaleiro rico    Barítono    Antonio Pini-Corsi   Alice Ford, súa dona   soprano    Emma Zilli    Nannetta, súa filla    soprano    Adelina Stehle    Meg Page, dama adiñeirada   mezzosoprano    Virginia Guerrini    Mrs Quickly, amiga de Alice    contralto    Giuseppina Pasqua    Fenton, namorado de Nannetta   tenor   Edoardo Garbin   Dr Cajus, prometido de Nannetta   tenor   Giovanni Paroli   Bardolfo, secuaz de Falstaff   tenor   Paolo Pelagelli-Rossetti   Pistola, secuaz de Falstaff   baixo   Vittorio Arimondi   Pousadeiro   personaxe mudo   Attilio Pulcini   Robin, paxe de Falstaff   personaxe mudo   

 Orquestración 
Verdi incluíu na orquestra para Falstaff: 
 3 piccolos, 
 2 óboes, 
 Corno Inglés, 
 2 clarinetes, 
 Clarinete baixo, 
 2 fagots, 
 4 trompas, 
 3 trompetas, 
 3 trombóns, 
 Tuba, 
 timbais, 
 Percusión (Triángulo, Platillos, Bombo), 
 Arpa, 
 Cordas. 
 En escena, guitarra, corno e campás.

 Notas 

 Véxase tamén 

Categoría:Óperas de Verdi
Categoría:Óperas en italiano
Categoría:Óperas estreadas en Milán
Categoría:Óperas estreadas no Teatro alla Scala
Categoría:Óperas de 1893